Skøytekretsen Midtnorge

Skøytekretsen Midtnorge (tidligere Sør-Trøndelag Skøytekrets) er en særkrets som fungerer som et bindeledd for idrettene som sorterer under 
Norges Skøyteforbund (hurtigløp på skøyter, kunstløp, kortbaneløp og roller derby) i Sør-Trøndelag. 

Kretsen ble opprinnelig stiftet i 1939, men kom aldri i virksomhet, og ble oppløst under 2. verdenskrig.
Kretsen ble så stiftet på nytt 14. desember 1947.

Trondheim og Omegn Skøytekrets og Fosen Skøytekrets ble slått sammen med Sør-Trøndelag Skøytekrets i 1970.

Sør-Trøndelag Skøytekrets endret navn til Skøytekretsen Midtnorge i 2022. Dette ble gjort for å samkjøre navnet til kretsen med fylkessammenslåingen av Nord- og Sør-Trøndelag. Videre ble navnet valgt for å naturlig kunne inkludere klubber fra nærliggende geografiske områder til Trøndelag som for eksempel Idrettslaget Braatt i Kristiansund. De har vært pådrivere for å bygge ishallen Arena Nordvest som ligger der. Det er utstrakt samarbeid mellom skøytemiljøet i Kristiansund og skøyteklubbene i Trøndelag.

Kretsens ledere 
 John Asphaug, Oppdal SK (1939)
 Ottar Karlsen, Ranheim IL (1947–1962)
 ingen aktivitet 1963–1966
 Ola Holden, Fagerhaug (1967–1970)
 Ivar Løften, Trondhjems Skøiteklub (1970–1971)
 Anders Klæt, Leinstrand IL (1971–1975)
 Ole Fosnes, Spk Falken (1975–1984)
 Reinert Eidshaug, Spk Falken (1984–1988)
 Roald Bolme, Trondhjems Skøiteklub (1988–1989)
 Reinert Eidshaug, Spk Falken (1989–1991)
 Eirik Thun, Trondhjems Skøiteklub (1991–1993)
 Arnfinn Ratdal, Spk Falken (1993–1998)
 Bjørn F. Magnussen, (1998–2002–?)
 Ådne Røkkum, Bjugn/Ørland SK (?–2011–2016)
 Michael Kahn, Trondheim Kortbaneklubb (2016–2019)
 Lars  Brechan, Spk Falken (2019–2021)
 Einar Holstad, Leinstrand IL (2021–2023)
 Maren Kværnø Sutton,Trondheim Skating Lag (2023–)

Kilder 
 Skøytekretsene i Sør-Trøndelag 1945-1997
 «Sør-Trøndelag Skøitekrets stiftet med 7 lag», Adresseavisen 24. april 1939.

Eksterne lenker 
 
 

Idrettskretser i Trøndelag
Skøytekretser i Norge
Artikler i skøytesportprosjektet